text: Flugtbilist fik 1.500 i bøde og betinget fængsel
  23 oktober 2012 kl. 07.33
  En 26-årig får en bøde på 1.500 kroner og 14 dages betinget fængsel, efter han påkørte tre fodgængere og derefter stak af.
  Ulykken skete i Vejles indre by. 
  De tre fodgængere blev svært kvæstede. En kvinde mistede sit ene ben, mens en anden kvinde fik brud på hoften, bækkenet, lårbenet og halshvirvlen og fik en blødning i hjernen.
  Den tredje fodgænger - en mand - fik knust dele af den ene fod ved ulykken, skriver Vejle Amts Folkeblad.
  Manden kørte mindst 70 km/t, da han ramte fodgængerne, vurderede en bilinspektør efterfølgende. 
  Anklageren ville have haft den 26-årige dømt for uagtsomt legemsbeskadigelse, men han blev kun dømt for at have kørt for stærkt og for at have stukket af fra ulykkesstedet.
  